Amelia Barquín

Amelia Barquín López (Bilbo, Bizkaia, 1965ko uztailaren 5a) Mondragon Unibertsitateko irakaslea da, Humanitate eta Hezkuntza Zientzien Fakultatean Kultura arteko Hezkuntza irakasten du.

Biografia eta ibilbidea 
Filologia Hispanikoan doktorea da 1996tik. 2002tik irakaslea da Mondragon Unibertsitatean. Humanitateen eta Hezkuntza Zientzien Fakultatean dabilen ELEA taldeko koordinatzailea da. Ikerketa-talde horrek gai hauek aztertzen ditu 2002tik ikas-irakaskuntza testuinguru kultura anitzetan aztertzen ditu.

Ikerketa-ildoak

Kulturartekotasuna Euskal Herrian 
Hizkuntzen ikas-irakaskuntza testuinguru eleanitzetan, erlijio-hezkuntza, hezkuntza-administrazioen rola eta irakasleen pertzepzioak immigrazioaren eta ikasle etorkinen inguruan.

Hizkuntza ez sexista 
Emakundek 2008an argitaratu zuen Euskararen Erabilera Ez Sexista monografikoaren egilea da, eta emakume eta gizonekin lotutako estereotipoak, eta beroriek hizkuntzaren erabileran duten eragina azaleratu ditu.

Espazioen banaketa eta erabilera ez sexista 
Komunen diseinuan eta erabileran genero binarioa gainditzeko beharraren inguruan hasunarketak egin izan ditu.

Horrez gain, hainbat hitzaldi, artikulu eta liburutan eskolarekin oso lotuta dauden gaiak landu ditu, besteak beste: generoen berdintasuna, hizkuntzaren erabilera, klasea eta jatorria.

Argitalpenak 
Euskal komunitate zientifikoaren Inguma datu-baseak, guztira berak sorturiko 15 lan baino gehiago erakusten ditu.

Dialnet datu basean ere bere lan zientifikoa kontsulta daiteke.

Bere artikulu aipagarrienak hauek dira:
 Euskara, generoa, klasea eta jatorria eskolan. Zenbait gogoeta. (2017, Jakin 221-222)
 Kulturarteko Hezkuntza unibertsitatean: "Immigrazioaren fenomenoa eta egokitze-prozesua" Sekuentzia Didaktikoa (2012, IKASTARIA)
 Hizkuntzen kudeaketa eskolan (2009, TANTAK). Uri Ruiz Bikandi-rekin
 Immigrazioa eta euskara: gogoetarako zenbait gai (2008, Jakin)
 Euskararen Erabilera Ez Sexista. (2008, Emakunde)
 Elkarbizitza eta gatazka: irakaslearen esku-hartzea. Kasu baten azterketa (2006, Jakingarriak) Julia Barnes Mason eta Karmele Perez Lizarralde-rekin.
 Eskola eta euskara: etorkinen semealaben integraziorako giltzarriak (2006, Jakingarriak)
 Labur-labur: mikroipuinak buztana luze. (2002, SENEZ) Gerardo Markuleta Gutierrez eta Iban Zaldua Gonzalez-rekin

Erreferentziak

Kanpo loturak 
 Kinka. Zapia buruan, ibili munduan! (Amelia Barquín-en bloga)

 (Bideoa) Amelia Barquin eta Josu Amezaga mintzatu ziren Euskal Kulturgintzaren Transmisioa ikastaroan
 Amelia Barquín: «Mi hija aprende en este centro igual o más. que en los demás»
 El futuro modelo lingüístico único y la escolarización de los alumnos de origen inmigranteAula Intercultural.
 Inmigración, necesidades educativas y discursosAula intercultural.
 ¿De dónde son los hijos de los inmigrantes? La construcción de la identidad y la escuela
 (Bideoa) Ikasle etorkinak eskolan. Euskararentzat (eta bestela) non dago kaltea?

Gasteiztarrak
Emakume irakasleak
Mondragon Unibertsitateko irakasleak
Udako Euskal Unibertsitatea